MILL ตั้ง 2 บ.ย่อยดำเนินธุรกิจเหล็กท่อ-กระจายผลิตภัณฑ์เหล็ก
MILL ตั้ง 2 บ.ย่อยดำเนินธุรกิจเหล็กท่อ-กระจายผลิตภัณฑ์เหล็ก กำหนดทุนจดทะเบียนบริษัทละ 1 ลบ.รวมมูลค่า 2 ลบ.
24 มิ.ย. 2558

บริษัท มิลล์คอน สตีล จำกัด (มหาชน) หรือ MILL ระบุว่า ตามที่บริษัท มิลล์คอน สตีล จากัด (มหาชน)ได้รับอนุมัติโดยที่ประชุมคณะกรรมการบริษัท ครั้งที่ 1/2558 ซึ่งประชุมเมื่อวันที่ 16 กุมภาพันธ์ 2558 ในการจัดตั้งบริษัทย่อยขึ้นใหม่ 2 บริษัท ขณะนี้ได้ดำเนินการจัดตั้งบริษัทย่อยดังกล่าวนี้เรียบร้อยแล้ว
โดยมี บริษัท มิลล์คอน สตีล ไพพ์ จำกัด ทุนจดทะเบียน 1 ล้านบาท เพื่อดำเนินธุรกิจเกี่ยวกับเหล็กท่อ สัดส่วนการถือหุ้นบริษัทถือหุ้น 99.99% ของทุนจดทะเบียนทั้งหมด
อีกทั้งบริษัท สหร่วมวัสดุก่อสร้าง จำกัด ทุนจดทะเบียน 1 ล้านบาท เพื่อขยายตลาดและกระจายผลิตภัณฑ์เหล็กให้ครอบคลุมทั่วประเทศไทย สัดส่วนการถือหุ้นบริษัทถือหุ้น 99.99% ของทุนจดทะเบียนทั้งหมด